JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Koroonaviirus jätkab levikut piirangutest hoolimata
Valitsuskõnelused jätkuvad, Likud tõuseb, Sinivalge vajub
Paasalammas Templimäel
Iisraelis on jõus ühed karmimad koroonaviiruse piirangud maailmas,
kuid sellest hoolimata oli tõbi nõudnud nädala eest, vahetult pärast pühi,
juba üle 50 ohvri ja nakatunuid oli ligi 2000.
Kolmandik juhtumeist on endiselt haredi juutide linnas Bnei Brakis,
veidi Tel Avivist idas.
Ka teiste Iisraeli linnade haredi juutide rajoonides
on arvud märgatavalt kõrgemad kui muudes linnaosades.
Üksnes Jeruusalemmas on ca 75 % kinnitatud koroonaviiruse juhtumeist
ja ka taudi tõttu surnuist just haredi juutide linnaosades.
Valitsus ja Jeruusalemma linnapea kehtestasid blokaadi
kokku viiele ortodoksi juutide rajoonile.
Paasapüha ajal oli Iisraelis peaaegu täielik,
politsei ja piirivalve jõustatud liikumiskeeld,
kuid peaminister Netanyahu lubas leevendada piiranguid
kohe pärast pühade lõppu 16. aprillil.
Samas kästi kõigil väljas liikujatel kanda kaitsemaski.
Teine, juba teist aastat kestev valitsuse moodustamise teema
jätkub hetkel kõnelustega.
Mandaadi saanud Benny Gantz palus presidendilt 2-nädalast pikendust,
et juba lootusetuna näivat missiooni lõpule viia, kuid ei saanud seda.
Nelja nädala jooksul, mil ta püüdis luua toimivat valitsust,
lagunes Sinivalge blokk mitmeks väikeseks grupiks
ja lisaks on pidevalt vähenenud toetus tema enda juhitud grupile.
Kuid endiselt peaministrina jätkava Netanyahu toetus on tõusnud tippu
ja Likudi juhitud paremblokk saaks valimistel praegu parlamenti 64 kohta
ehk võiks moodustada enamusvalitsuse
ilma blokiväliste parteide abita.
Kuna Likud saaks hetkel üksi Knessetisse 42 kohta
ja Benny Gantzi partei vaid 18 kohta,
ei saanud president Gantzile lisaaega anda.
President Rivlin ei andnud seda otse ka Netanyahule,
vaid pikendas mõlema palvel kõnelusteaega kaheks ööpäevaks
kolmapäeva, 15. aprillini. Kui kokkuleppele ei jõuta,
annab ta mandaadi otsustamiseks parlamendile,
mis tähendab praktiliselt uusi valimisi.
Pikalt kaalukeele rollis olnud Israel Beiteinu partei juht
Avigdor Lieberman
väitis pühade eel meedias uskumatuid asju.
Lieberman, keda peetakse pigem usuasjade vastaseks kui toetajaks,
väitis peaminister Netanyahu kohta,
et ta olevat pühakirjas ennustatud
lõpuaegadega seotud valemessias.
Samas intervjuus ajalehele Ma'ariv põhjendas ta oma väited sellega,
et Netanyahu olevat otsekui mingi valetamismasin,
mis suudab silmagi pilgutamata mis tahes valesid kuulutada.
Liebermani väitel peab Netanyahu end
paremparteide reinkarneerunud Shabbatai Zeviks,
kes haarab mis tahes võimalusest, et oma positsioone kinnitada.
Shabbatai Zevi oli kabalaga tegelenud sefardi juut,
kes elas ca 400 aasta eest ja kuulutas end messiaks,
ilma selleks vajalike eeldusteta.
Umbes nädala eest, kolmapäeval, 8. aprillil, juutide paasapüha alguses
oli juhtumas eriline sündmus,
mida Templimäel poldud nähtud 2000 aastat.
Iisraeli kõrgeim usunõukogu Süneedrium
oli palunud peaminister Netanyahu tseremooniameistriks rituaalis,
kus Templimäele ehitatud altaril
taheti ohverdada paasapühaga seotud lammas.
Asi polnud vanatestamentlikus ohvritalituses,
milleks on tehtud ettevalmistusi juba aastakümneid
ja mis hõlmab ka tulevase kolmanda templi ehitamist,
vaid lihtsalt paasapüha tähistamise juurde kuuluvas ohvris.
Ettevalmistused olid nii kaugel,
et blokkidest koosnev ohvrialtar ootas veoauto kastis kohaleviimist,
Aaroni hõimu kuuluvad preestrid ehk kohenid olid valmis
ja lammas ootas ohverdamist.
Peaminister andis otsustusvõimu siseministeeriumile,
kes siiski ürituse ära hoidis, põhjendades seda sellega,
et kuigi moslemeil on keelatud pääs Templimäele,
tormaksid äärmusfanaatikud kohale ja algaksid suured märulid,
mis segaksid paasapüha tähistamist ka mujal riigis.
Üritus, kuigi see veel ei õnnestunud, viis selleni,
et suur hulk riigi ülemrabisid saatis peaministrile palvekirja,
kus nõuti Templimäe avamist kõigile juutidele,
kes tahavad tähistada paasapüha vanade traditsioonide kohaselt.
Kuigi Vahemerd ei peeta vaalade lemmikmereks,
on sealgi oma vaalkond, kuna meri on kohati üle 5 km sügav.
Vahetult enne paasapüha märgati kaht suurt sinivaala
Vahemere lääneosas asuval looduskaitsealal.
Iisraeli religioossete juutide sõnul räägib Talmud,
et just sinivaal on too Leviatani nimeline merekoletis,
kelle kõhus prohvet Joona kolm ööpäeva viibis.
Nüüd, kui mainitud vaalu on taas Vahemeres nähtud,
ja just paasapühade ajal,
olevat see nende sõnul taas üks Messia peatse tuleku endeid,
mida viimastel aastatel ongi ülimalt tihedalt esinenud.
Gazat valitseva terrorirühmituse Hamas ja Iisraeli valitsuse vahel
on pikalt peetud kõnelusi kahe Iisraeli sõduri vabastamiseks,
kes viimases sõjas Hamasi kätte vangi jäid.
Lisaks nõuab Iisrael kahe tapetud sõduri surnukeha tagastamist,
et nad võidaks matta kombekohaselt kodumaa mulda.
Eelmisi vastavaid kõnelusi
2006. a sõjas röövitud Gilad Shaliti vabastamiseks
peeti sakslasest vahendaja abil.
Alles 2011. a vabastas Iisrael oma vanglaist Shaliti eest
1000 süüdimõistetud terroristi.
Nüüd nõuab Hamas,
et Iisraeli vanglaist vabastataks 250 süüdimõistetud kurjategijat
ja on koostanud nimekirja
vastutasuks vaid teabe eest Iisraeli ametnikele,
kas mainitud sõdurid üldse elus on või milline on nende füüsiline seisund.
Alles seejärel esitab Hamas nõudmise nende vabastamise hinna kohta.
Iisrael on nõustunud vabastama mainitud info eest
mõningaid palestiinlastest naiskurjategijaid,
kuid see Hamasile ei sobi.
Egiptuse vahendaja kaudu peetud kõnelusi on tagant tõuganud
Hamasile koroonaepideemia tõttu vajalik vahetu abi
ja Iisraeli valitsus on tulnud vastu nii kaugele kui võimalik.
Sellest hoolimata on tõsiseimaks takistuseks
Hamasi juht Gazas Yahya Sinwar,
kelle nõudmisi on praktiliselt võimatu täita.
Tema oli üks neist tuhandest, kelle Iisrael vabastas vanglast
eelmainitud Gilad Shaliti vabastamiskokkuleppes.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee